# name
Digitalització dels recursos de gestió emocional i autocontrol per potenciar l’autoaprenentatge i l'autocura a l'assignatura de Ciències Psicosocials Aplicades a la Salut del Grau d'Infermeria

# metadata.dc.description[].value
Memòria final presentada per a la justificació i difusió dels resultats del projecte RIMDA 2024DIG-UB/011

# metadata.dc.description.abstract[].value
Aquest projecte d’innovació docent es va plantejar amb la finalitat de potenciar les competències d’autocura, regulació emocional i autoaprenentatge de l’estudiantat del Grau d’Infermeria mitjançant la digitalització de recursos docents de gestió emocional. La iniciativa s’emmarca en l’assignatura de Ciències Psicosocials Aplicades a la Salut, una matèria que incorpora continguts relacionats amb la salut mental positiva, les habilitats emocionals i les estratègies d’afrontament.
El projecte va consistir en el disseny, producció i implementació de recursos audiovisuals basats en tècniques de relaxació i regulació emocional, concretament visualització guiada, respiració diafragmàtica i relaxació muscular progressiva de Jacobson. Els materials es van elaborar en format vídeo i podcast, i es van adaptar a tres llengües (català, castellà i anglès) i es van subtitolar per facilitar-ne l’accessibilitat.
La implementació es va realitzar en context docent real mitjançant el Campus Virtual i els seminaris de l’assignatura. Els resultats obtinguts indiquen una elevada acceptació dels recursos per part de l’alumnat, una percepció de millora de les estratègies d’autoregulació emocional i una major disponibilitat d’eines d’autocura aplicables tant a l’àmbit acadèmic com al personal. El projecte ha generat, a més, productes de transferència i difusió científica vinculats a la innovació docent i la salut mental de l’estudiantat universitari.

# metadata.dc.title[].value
Digitalització dels recursos de gestió emocional i autocontrol per potenciar l’autoaprenentatge i l'autocura a l'assignatura de Ciències Psicosocials Aplicades a la Salut del Grau d'Infermeria